O‘zbekiston Respublikasining berilgan radiochastotalarini xalqaro-huquqiy himoya qilish to‘g‘risida nizomni tasdiqlash haqida

O‘zbekiston Respublikasining “Radiochastotalar spektri to‘g‘risida”gi Qonuni, O‘zbekiston Respublikasi Prezidentining 2003-yil 9-dekabrdagi “Respublika davlat boshqaruvi organlari tizimini takomillashtirish to‘g‘risida”gi PF-3358-son Farmoni va O‘zbekiston Respublikasi Vazirlar Mahkamasining 2004-yil 7-maydagi “O‘zbekiston aloqa va axborotlashtirish agentligi faoliyatini takomillashtirish chora-tadbirlari to‘g‘risida”gi 215-son qaroriga muvofiq, buyuraman:
 1. “O‘zbekiston Respublikasining berilgan radiochastotalarini xalqaro-huquqiy himoya qilish to‘g‘risidagi nizom” ilovaga* muvofiq tasdiqlansin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tganidan o‘n kun keyin kuchga kirgan deb hisoblansin.
 3. Ushbu buyruq kuchga kirgan kundan boshlab amalda bo‘lgan O‘zAPTning 1999-yil 22-mart 123-son buyrug‘i bilan tasdiqlangan hamda O‘zbekiston Respublikasi Adliya vazirligida (1999-yil 3-mart, ro‘yxat raqami 659) ro‘yxatdan o‘tgan “O‘zbekiston Respublikasining berilgan radiochastotalarini xalqaro-huquqiy muhofaza qilish to‘g‘risidagi nizom” o‘z kuchini yo‘qotgan deb hisoblansin.
 4. Mazkur buyruqning bajarilishini nazorat qilish Bosh direktor o‘rinbosari A.D. Xadjayev zimmasiga yuklansin.